section_heading: Sažetak sezone
paragraph_text: Nažalost, Formula 1 je 1971. izgubila dva vozača. Meksikanac Pedro Rodríguez poginuo je u Interserie utrci na stazi Norisring u Nürnbergu u Njemačkoj 11. srpnja. Pobjednik VN Austrije Švicarac Jo Siffert, izgubio je život 24. listopada na Brands Hatchu, utrci koja nije bila bodovana za prvenstvo. Siffert je oštetio ovjes u dodiru s Ronniem Petersonom. Oštećeni ovjes bio je uzrok izljetanja Siffertovog bolida koji se odmah zapalio. Siffert se nije mogao izvući iz gorućeg bolida, te je preminuo od posljedica udisanja dima.